钦定古今图书集成/明伦汇编/闺媛典/第300卷 > 皇清三十三 > 朱俊缄妻金氏
## 钦定古今图书集成/明伦汇编/闺媛典/第300卷 > 皇清三十三 > 朱俊缄妻金氏

按《山西通志》：金氏，平陆朱俊缄妻，山阴所团操人。适俊缄五月，缄亡。氏年十六，哀毁绝食，誓必死。众力劝曰：“若方娠三月，当以继后为重。” 乃强饮粥糜。及生男，教育成立。遭流寇姜逆之变，颠沛流离，冰霜愈洁，孀居五十三年。有司表其门。